
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«24» лютага 2026 г.
	№ 35
	 г. Астана     



Аб унясенні змянення ў Рашэнне Савета 
Еўразійскай эканамічнай камісіі ад 20 снежня 2017 г. № 107
У адпаведнасці з пунктам 8 артыкула 266 Мытнага кодэкса Еўразійскага эканамічнага саюза Савет Еўразійскай эканамічнай камісіі вырашыў:
1. Дадатак № 3 да Рашэння Савета Еўразійскай эканамічнай камісіі ад 20 снежня 2017 г. № 107 «Аб асобных пытаннях, звязаных з таварамі для асабістага карыстання» дапоўніць пунктам 91 наступнага зместу:
«91. Не дапускаецца перадача правоў валодання, карыстання, распараджэння маторнымі транспартнымі сродкамі з электрычнымі рухавікамі, якія класіфікуюцца кодам 8703 80 000 2 ТН ЗЭД ЕАЭС, увезенымі на мытную тэрыторыю Саюза з 28 сакавіка 2022 г. па 31 снежня 2025 г. уключна любым спосабам з вызваленнем ад выплаты мытных пошлін, падаткаў у рамках колькасці, прадугледжанай падпунктам 7.1.38 пункта 7 Рашэння Камісіі Мытнага саюза ад 27 лістапада 2009 г. № 130 (далей – транспартныя сродкі з электрычнымі рухавікамі), асобам, якія маюць грамадзянства Расійскай Федэрацыі і (або) пастаяннае месца жыхарства ў Расійскай Федэрацыі.
Часовы ўвоз у Расійскую Федэрацыю транспартных сродкаў з электрычнымі рухавікамі ў выпадку, калі такія транспартныя сродкі зарэгістраваны ў Рэспубліцы Арменія, Рэспубліцы Беларусь, Рэспубліцы Казахстан або Кыргызскай Рэспубліцы, дазволены выключна асобам, якія адначасова адпавядаюць наступным умовам:
наяўнасць грамадзянства адной з указаных дзяржаў-членаў;
пастаяннае месца жыхарства ў дзяржаве-члене, грамадзянінам якой ён з’яўляецца.
Абмежаванні па карыстанні і (або) распараджэнні транспартнымі сродкамі з электрычнымі рухавікамі дзейнічаюць з даты рэгістрацыі пасажырскай мытнай дэкларацыі, у адпаведнасці з якой тавары выпушчаны ў свабоднае абарачэнне, да выплаты мытных пошлін, падаткаў у памеры, прадугледжаным пунктам 4 табліцы 2 дадатку № 2 да Рашэння Савета Еўразійскай эканамічнай камісіі ад 20 снежня 2017 г. № 107, але не больш за 3 гады з даты рэгістрацыі пасажырскай мытнай дэкларацыі, у адпаведнасці з якой тавары выпушчаны ў свабоднае абарачэнне.».
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з 22 студзеня 2026 г.

